Kamu bisa jelasin ke aku soal Randang baluik dalam bahasa minangkabau?

Randang baluik (bahasa Indonesia: rendang belut) adolah variasi randang nan babahan baluik. Masakan iko marupoan masakan tradisional khas Minang nan tarutamo tadapaek di Kabupaten Tanah Datar, Sumatra Barat. Randang baluik dihidangkan basamo-samo dengan masakan lain dalam pahelatan adat Minang, sarupo di acara baralek, turun mandi, khitanan, batagak pangulu, jo sabagainyo.

Baluik nan ka dimasak talabiah dahulu dibarasiahan lendirnyo dan kamudian salanjuiknyo dibaka di ateh api sahinggo kariang. Sacaro umum, proses pambuatan randang baluik samo sarupo randang dagiang, hanyo babeda pado panggunoan banyak macam daun katiko mamasak. Bumbu-bumbu dimasuakan ka dalam santan dan diaduak hinggo santan mangental. Sasudah itu, baluik dimasuakan basamo daun-daun sambia taruih diaduak hinggo kuah santan kariang dan warnanyo manjadi galok.

Hidangan randang baluik mampunyoi tekstur gurih dengan raso asam jo padeh. Randang baluik disajian dengan daun-daun nan digunoan katiko mamasak. Daun-daun tasabuik dimakan, sadangkan tulang baluik indak dimakan.